**HIRDETMÉNY**

Tájékoztatjuk Önöket, hogy a Központi Statisztikai Hivatal (KSH) PÉR településen a háztartások életkörülményeit vizsgáló európai Háztartási költségvetési és életkörülmény adatfelvételt (HKÉF) végez. A felmérés adatai nélkülözhetetlenek a családokat, a munkavállalókat, a nyugdíjasokat és az egész lakosságot érintő fontos gazdasági döntések előkészítéséhez, továbbá az adatokból megismerhetjük a lakosság lakhatási helyzetét, jövedelmi viszonyait, egészségi állapotát, jóllétét és életkörülményeit.

A válaszadás önkéntes. Az adatokat bizalmasan kezeljük, kizárólag statisztikai célra, összesítve, egyedi azonosítás nélkül készülnek belőle publikációk. A hivatalos statisztikáról szóló [2016. évi CLV. törvény](https://net.jogtar.hu/jr/gen/hjegy_doc.cgi?docid=A1600155.TV), valamint az Európai Parlament és a Tanács (EU) [2016/679. számú rendeletének](https://eur-lex.europa.eu/legal-content/HU/TXT/?uri=CELEX%3A32016R0679) (általános adatvédelmi rendelet – GDPR) előírásait maradéktalanul betartjuk. Az eredményeket név és egyedi adatok nélkül, összesített statisztikai táblázatokban közöljük.

Az összeírási munkát a Központi Statisztikai Hivatal megbízásából a Statek Statisztikai Elemző Központ Kft. (Statek Kft.) fényképes igazolvánnyal ellátott kérdezői végzik. A járványügyi helyzetre tekintettel adatszolgáltatóinknak felajánljuk a telefonon keresztüli válaszadást, valamint egyes adatgyűjtések esetében kérjük, hogy a kérdőívek weben történő önkitöltési lehetőségét részesítsék előnyben.

**Azok a háztartások válaszolhatnak a kérdőívre, amelyek bekerültek a KSH által véletlenszerűen kiválasztott mintába.**

**Az éves adatfelvételre 2022. február 24-től április 30-ig kerül sor.**

Az adatokat a törvényi előírásnak megfelelően anonimizáltan és szigorúan bizalmasan kezeljük.

Az adatgyűjtés módszertanával és a kutatási eredményekkel kapcsolatosan a [www.ksh.hu](http://www.ksh.hu) internetes oldalon található **Adatszolgáltatóknak/Adatszolgáltatás teljesítése/Elektronikus lakossági adatgyűjtés** menüpont nyújt tájékoztatást.

Köszönjük együttműködését, támogatását, amellyel hozzájárul a felmérés sikeres végrehajtásához!

Pér, 2022.02.25.

dr. Slánicz Katalin

jegyző sk.